
Z A P I S N I K

47. sjednice Vijeća Mjesnog odbora „Bruno Bušić“, 19. veljače 2025. godine u 18.00 sati, u prostorijama Mjesnog odbora „Bruno Bušić“,


NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Bojana Jurički
4. Mirjana Grubišić
5. Iva Ramljak
6. Borna Smrk
7. Marinko Blažević



Predsjedava Iva Ramljak, predsjednica Vijeća.
Predsjednica konstatira da je nazočno 7 članova Vijeća, te otvara 47. sjednicu Vijeća Mjesnog odbora.

Predsjednica predlaže usvajanje zapisnika 45. i 46. sjednice koje su članovi Vijeća zaprimili e-mailom.
Vijeće prihvaća tekst Zapisnika 45. i 46. sjednice jednoglasno bez nadopuna i ispravaka.


Predsjednica predlaže dnevni red kojeg su svi prisutni vijećnici primili e-mailom i pita ima li tko kakvih dodatnih prijedloga.

Prijedlog je jednoglasno izglasan i konstatira se da Vijeće jednoglasno usvaja sljedeći


D N E V N I   R E D


1. Izvješće o radu VMO „Bruno Bušić“ u 2024. godini
2. Korištenje prostora MS “Bruno Bušić” 
3. Aktualna komunalna problematika
4. Izvješća, pitanja i prijedlozi


Ad 1. Izvješće o radu VMO „Bruno Bušić“ u 2024. godini


Predsjednica predstavlja Vijećnicima Izvješće o radu Vijeća Mjesnog odbora „Bruno Bušić“
za  2024. godinu.
Predsjednica otvara raspravu. U raspravi sudjeluju svi prisutni Vijećnici.
Vijećnik Marinko Blažević navodi kako je potrebno u Izvješću o radu naglasiti kako suradnja s Komunalnim redarstvom nije na dostatnoj razini, kao i uputiti na otežanu suradnju s društvom ZAGREBAČKI HOLDING D.O.O.. PODRUŽNICA ZAGREBAČKE CESTE.
Potpredsjednica ističe kako smatra navedeni prijedlog opravdanim i kako je potrebno naglasiti i probleme u radu na koje je naišlo Vijeće.
Vijećnik Borna Smrk navodi kako je suglasan da je potrebno naglasiti potrebu poboljšanja suradnje s društvom ZAGREBAČKI HOLDING D.O.O.. PODRUŽNICA ZAGREBAČKE CESTE jer traženi projekti nisu realizirani.
[bookmark: _GoBack]Vijećnici jednoglasno donose sljedeće:
                                      
IZVJEŠĆE O RADU
Vijeća Mjesnog odbora „Bruno Bušić“
za  2024. godinu
U 2024. godini rad Vijeća se odvijao u skladu sa Statutom Grada, Pravilima Mjesnog odbora, Poslovnikom o radu i Programom rada Vijeća. 
Vijeće je održalo 12 sjednica Vijeća.
Sjednicama je  prisustvovalo prosječno po 7 članova Vijeća.
Prosječno trajanje sjednica Vijeća bilo je 1,15 sat. 
Na 12 sjednica bile su  ukupno 38 točaka dnevnog reda.
Vijeće je u 2024. donijelo  sljedeće akte:
· Program rada Vijeća u 2024.
· Izvješće o radu Vijeća u 2023.
· Financijski plana za 2024.;
· Zaključak o osiguranju sredstava za Plan potreba za aktivnostima, programima i projektima unapređenja kvalitete života građana Mjesnog odbora  za 2024. godinu
· Zaključak o osiguranju sredstava za Plan potreba za aktivnostima, programima i projektima unapređenja kvalitete života građana Mjesnog odbora za 2025. godinu
· Godišnji izvještaj o izvršenju financijskog plana za 2023.
· Prijedlog  prioriteta za izradu Plana malih komunalnih akcija za 2025. 
· Izmjena Poslovnika o radu Vijeća Mjesnog odbora 
· Plan potreba za aktivnostima, programima i projektima unapređenja kvalitete života građana Mjesnog odbora Bruno Bušić u 2024.
· Plan potreba za aktivnostima, programima i projektima unapređenja kvalitete života građana Mjesnog odbora Bruno Bušić u 2025.	

Isto tako, Vijeće je raspravljalo o komunalnoj problematici, o čemu je donijelo 22 akta komunalne problematike koji su proslijeđeni  na rješavanje nadležnim tijelima putem Vijeća Gradske četvrti Peščenica Žitnjak.
Vijeće je dalo pozitivno mišljenje na 11 zahtjeva za korištenje prostora.
Predsjednica Vijeća je  redovito sazivala sjednice Vijeća Mjesnog odbora i  predsjedavala svim sjednicama Vijeća.
Članovi Vijeća su svoj rad realizirali prvenstveno, kroz sudjelovanje na sjednicama Vijeća. Članovi su na sjednicama raspravljali i izjašnjavali se o svim pitanjima koja su bila na dnevnom redu, te davali inicijative i prijedloge radi poboljšanja života građana na svom području. Također,  organizirali su redovita tjedna dežurstva u sjedištu Mjesnog odbora radi primanja građana. Ističe se kako je potrebno poboljšati suradnju s Komunalnim redarstvom i rješavanje problema vezanih uz čistoću naselja te ubrzati postupanje u komunalnim pitanjima. Posebno se ističe kako je potrebno poboljšati suradnju s društvom ZAGREBAČKI HOLDING D.O.O.. PODRUŽNICA ZAGREBAČKE CESTE radi realizacije i ubrzanja postupanja po nizu projekata, prijedloga i redovitih održavanja iz predmetne nadležnosti, a budući da je Vijeće ostvarilo najslabiju razinu suradnje s nadležnim tijelom u odnosu na prometnu problematiku. 
Vijeće je sredstvima iz Plana potreba realiziralo dječje predstave, DJ za slušaonu za djecu te Dan MO Bruno Bušić, kulturno-umjetničku i društvenu manifestaciju na kojoj su se okupili stanovnici MO kako bi gledali i slušali nastupe kulturno umjetničkih društava, zborova, udruga, škola, vrtića i pojedinaca koji djeluju na području MO Bruno Bušić. U sklopu dana održale su se i sportske aktivnosti, turnir u šahu, radionice i dječja predstava.
Nadalje, iz sredstava iz Plana potreba pribavljeni su stolovi  te društvene igre radi korištenja u prostorijama mjesnog odbora.
Vijeće je u svom radu nastojalo riješiti zahtjeve građana, te je poduzimalo mjere u okviru svojih nadležnosti kroz prijedloge za Plan malih komunalnih akcija i aktualnu komunalnu problematiku, upoznavanje Vijeća Gradske četvrti Peščenica - Žitnjak i nadležnih gradskih ureda sa zahtjevima i potrebama građana Mjesnog odbora „Bruno Bušić“ dostavljajući  zaključke sa sjednica Vijeća Vijeću Gradske četvrti Peščenica-Žitnjak na daljnje postupanje. Isto tako, na svojim sjednicama predsjednik je informirao članove Vijeća o  dobivenim odgovorima nadležnih gradskih tijela na proslijeđene zaključke Vijeća na koje su se nadležni očitovali te o svim poduzetim radnjama  vezanim uz poboljšanje uvjeta života građana s područja Mjesnog odbora.


Ad 2. Korištenje prostora MS “Bruno Bušić”

Predsjednica obavještava Vijećnike kako je Vijeće zaprimilo zahtjeve za jednokratno korištenje prostora kako slijedi:

1. BM 365 Stranka rada i solidarnosti, zastupano po Marinku Blaževiću, radi povremenog korištenja prostora mjesne samouprave u razdoblju: svaki četvrtak od 19.00 do 22.00
2. Udruga Joga u svakodnevnom životu, zastupana po Sonji Turk, radi povremenog korištenja prostora mjesne samouprave u razdoblju: ponedjeljak i četvrtak od 20:00-21:30
3. Udruga Studio Artless, zastupana po Ani Janjatović-Zorica, radi jednokratnog korištenja prostora mjesne samouprave na dane: 22.,23. i 30. ožujka 2023. godine
4. Ivana Dumančić, radi jednokratnog korištenja prostora mjesne samouprave na dan: 20. lipnja 2025. godine, 10-18h, radi predsvadbenog primanja
5. Josipa Kadić, radi jednokratnog korištenja prostora mjesne samouprave na dan: 14. lipnja 2025. godine, 10-18h, radi obiteljskog okupljanja povodom svadbene svečanosti


Predsjednica otvara raspravu. U raspravi sudjeluju svi prisutni vijećnici.
Vijećnici su suglasni s gore navedenim zahtjevima te jednoglasno donose zaključak kojim odobravaju povremena i jednokratna korištenja u gore navedenim terminima.

Zaključak 
o jednokratnom korištenju prostora MS „Bruno Bušić“ 

Vijeće Mjesnog odbora „Bruno Bušić“ odobrava jednokratno korištenja prostora:

1. Udruga Studio Artless, zastupana po Ani Janjatović-Zorica, radi jednokratnog korištenja prostora mjesne samouprave na dane: 22.,23. i 30. ožujka 2023. godine
2. Ivana Dumančić, radi jednokratnog korištenja prostora mjesne samouprave na dan: 20. lipnja 2025. godine, 10-18h, radi predsvadbenog primanja
3. Josipa Kadić, radi jednokratnog korištenja prostora mjesne samouprave na dan: 14. lipnja 2025. godine, 10-18h, radi obiteljskog okupljanja povodom svadbene svečanosti


Ad 3. Aktualna komunalna problematika

a) Predsjednica obavještava Vijećnike kako je 10. veljače 2025. postavljen upit o realizaciji uspostave jednosmjerne prometne regulacije u ulici A. Jakšića od raskrižja sa Ul. K. S. Gjalskog u smjeru zapada čime je također, između ostalog, omogućena i planirana implementacija uzdužnih parkirališnih mjesta.

b) Predsjednica obavještava Vijećnike kako je 29. siječnja 2025. postavljen upit o statusu predmeta pred Državnim inspektoratom u odnosu na predmet ilegalne gradnje u Ravenskoj 6.
c) Predsjednica obavještava Vijećnike kako je 27. siječnja 2025. godine postavljen upit o statusu postavljanja stupića u Ravenskoj ulici, kao i napomena u odnosu na prijedlog Vijećnika Borne Smrka da se dva stupića naznačena u projektu ne postavljaju kako se ne bi osujetio prolaz te kako bi se postojeća parkirna mjesta mogla nesmetano koristiti.

Predsjednica otvara raspravu. U raspravi sudjeluju svi prisutni vijećnici. Predsjednica ističe kako se u odnosu na gore navedene upite čekaju povratne informacije.

Vijećnik Marinko Blažević navodi kako je stup rasvjete koji osvjetljuje ulicu Hanibala Lucića kod dječjeg vrtića, stup rasvjete što osvjetljuje ulicu on je sad odapeo, te je zaprimio informaciju da gradski ured za javnu rasvjetu je izdao naloge da se postavi dodatno rasvjeta prema parkiću.




Ad 4. Izvješća, pitanja, prijedlozi


Potpredsjednica obavještava Vijećnike kako je Vijeće mjesnog odbora zaprimilo mail s upitom Umjetničke organizacije KD „Smješko“ radi izvođenja predstave. Navodi kako bi navedena suradnja bila poželjna. Također obavještava Vijećnike kako se 26. veljače 2025. godine u prostorijama MO Bruno Bušić odvija žonglerska radionica.

Pitanja i prijedloga nema i ovime je iscrpljen dnevni red. Predsjednica u 19:30 zatvara 47. sjednicu VMO.

Zapisnik sastavila: Iva Ramljak

KLASA: 024-08/25-003/386
URBROJ: 251-13-11-11/002-25-3
Zagreb, 19. veljače 2025.


						                                                                        Predsjednica Vijeća Mjesnog odbora
							      „Bruno Bušić“

					                          Iva Ramljak, mag. iur. 

